**Sudjelovanje u svečanosti bratimljenja gradova**

 **Sacile – Novigrad**

Prosinac je počeo vrlo užurbano, prije, već uobičajnih blagdanskih nastupa i priredbi naših učenika, dio učenika s njihovim voditeljicama i pedagoginjom posjetili su grad Sacile u Italiji.

Zboraši, gitaristički ansambl i nekoliko učenika koji su sudjelovali u izradi likovnih radova krenuli su rano ujutro prve prosinačke subote, 5. prosinca, na put u Sacile. U organizaciji Grada Novigrada, nakon dva i pol satnog putovanja autobusom, stigli smo u Sacile i prvo sudjelovali ceremoniji bratimljenja gradova gdje je školski zbor nastupao. Ceremonija bratimljenja bila je prilika da se predstavi i naša Škola (nastup školskog Zbora) u njihovom kazalištu. Popodne su nas domaćini počastili ručkom, a nakon toga smo se uputili u kratku šetnju gradom. Ostatak poslijepodneva bio je prilika za posjet izložbi likovnih radova učenika. Naši su učenici vrlo brzo prepoznali svoje radove s motivima njihovog grada. U istom prostoru, kapelici, održan je prekrasan koncert gitarističkog ansambla. Gromoglasnim plijeskom nagrađen je njihov rad i opus koji su izveli te večeri. Prije polaska u Novigrad, na prekrasno osvjetljenom gradskom trgu uživali smo u blagdanskim svjetlima i dočekali Sv. Nikolu, a potom smo polako krenuli svojim kućama. Svima je ovo bilo jedno predivno iskustvo i nadamo se suradnji sa školom iz Italije.